රජයේ වෛද්‍ය නිලධාරින්ගේ සංගමය, අග්‍රාමාත්‍ය කාර්ය මණ්ඩල ප්‍රධානී, අමාත්‍ය සාගල රත්නායක සමග අද (25) පෙරවරුවේ සිදුකළ සාකච්ඡාවෙන් පසු සංකේත වැඩවර්ජනය අද පස්වරුවේ අවසන් කිරීමට එම සංගමය තීරණය කර තිබෙනවා.රජයේ වෛද්‍ය නිලධාරින්ගේ සංගමය පැවසුවේ මෙම වර්ජනය අද පස්වරු 4ට අවසන් කිරීමට තීරණය කළ බවයි.අමාත්‍යවරයා සමඟ පැවති  සාකච්ඡාවෙන් අනතුරව රැස්වූ එම සංගමයේ මධ්‍යම කාරක සභාවේදී මෙම තීරණයට එළඹ තිබෙනවා.වෛද්‍ය පීඨ ශිෂ්‍ය ක්‍රියාකාරි කමිටුවේ කැඳවුම්කරු රයන් ජයලත් අත්අඩංගුවට ගැනීමට උත්සාහ කිරීමට විරෝධය පළ කරමින් රජයේ වෛද්‍ය නිලධාරින් මෙම සංකේත වර්ජනය අද උදෑසන 08 ට ආරම්භ කළා.